A lo largo d'os anyos, Frusciante ha variau a suya forma de componer álbumes. En as suyas primeras gravacions, deixaba que as imperfeccions dentrasen en o disco. Manimenos, en posteriors álbumes como que Shadows Collide with People se posicionó en a postura contraria: «Solament quereba que tot estase perfecto. No quereba cosa difuera de puesto, u difuera de tiempo, u qualsiquier coseta no intencionada». Frusciante veye a composición como que un desembolique progresivo: «Si una canción quiere venir enta yo, siempre soi disposau a recibir-la, pero no treballo en ixo». Muitas cancions en solitario estioron escritas inicialment con una guitarra acustica u una guitarra electrica sin amplificar. Frusciante cautiva una atmosfera propicia pa componer en estar constantment escuitando a mosica d'atros y absorbendo a suya influencia creativa. Tamién prefiere gravar as suyas composicions en casetes u qualsiquier atro equipamiento primitivo, seguindo a linia d'os artistas de lo-fi, ya que creye que l'uso de material de gravación antigo sirve pa accelerar o proceso de gravación, y que as nuevas tecnolochías aplicadas a la gravación dan solament una ilusión d'eficiencia. Frusciante intenta alcorzar lo maximo posible o proceso de gravación, porque creye que a mosica «viene viva quan la creigas rapido». Tamién le satisfa o reto de gravar bella cosa en unas #poco prenes, afirmando que quan os músicos son incapaces de sobrellevar a presión d'haber de gravar bella cosa rapidament, a vegadas se frustran u s'afogan en o perfeccionismo.